**Zmluva o dielo**

**č. 2/2015**

na opravu VN a NN časti 22 kV trafostanice v objekte spoločnosti KSP, s.r.o. na Vajnorskej ulici č. 135

**(ďalej len „Zmluva “)**

**uzavretá podľa § 536 a nasl.  
Obchodného zákonníka č. 513/1991 Zb. v znení neskorších predpisov**

***Článok I.***

***ZMLUVNÉ STRANY.***

**1. Objednávateľ: KSP, s.r.o.**

So sídlom : Vajnorská č. 135

831 04 Bratislava

Zapísaná v Obchodnom registri Okresného súdu Bratislava I,

Odd. Sro, vložka 27764/B

Štatutárny zástupca: Róbert Müller - konateľ

Branislav Šitina - konateľ

Ing. Pavol Špaček - konateľ

Zástupca na rokovanie vo veciach technických : Ing. Marián Dúbrava

Identifikačné údaje:

IČO : 35 847 689

IČDPH : SK 2021 700 637

Bankové spojenie: PRIMA banka

č. účtu : 4853725001/5600

( ďalej len „objednávateľ“ )

**2. Zhotoviteľ: ELEKTRO GLOBAL SLOVAKIA, s.r.o.**

Sídlo : Kolmá 8, 851 01 Bratislava

Zapísaná v Obchodnom registri Okresného súdu Bratislava I, Odd. Sro, vložka 22839/B

Štatutárny zástupca: Bc. Ing. Miroslav Podolinčák – konateľ

Zástupca na rokovanie vo veciach

a) technických : Ing. Jozef Podolinčák

b) zmluvných: Bc. Ing. Miroslav Podolinčák

Identifikačné údaje: IČO: 35 799 668

IČDPH : SK 2020214262

Bankové spojenie: UniCredit Bank Slovakia, a.s.

číslo účtu: 6617146031/1111

( ďalej len „Zhotoviteľ“ )

Preambula

Táto zmluva vychádza z výsledku obstarávania č.04/PT/KSP/2015 podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní) za účelom vykonania opravy na VN a NN elektrických zariadeniach trafostanice 22/0,4 kV v objekte spoločnosti KSP, s.r.o.

***Článok II***

***PREDMET ZMLUVY***

* 1. Zhotoviteľ sa zaväzuje vykonať dielo špecifikované v bode 2.2 tejto zmluvy podľa podmienok dohodnutých v tejto zmluve. Objednávateľ sa zaväzuje prevziať dielo až po úplnom a riadnom vykonaní diela a uhradiť kompletnú a úplnú faktúru až po riadnom odovzdaní a prevzatí diela so splatnosťou 14 dní od jej doručenia.
  2. Predmetom tejto zmluvy je:

1. oprava prívodnej kobky 22 kV – kobka číslo 5 (výmena odpájača 22 kV, typ NAL, ručné ovládanie, pomocný materiál, povrchová úprava Fe konštrukcií v kobke, dodávka a montáž),
2. oprava vývodu na transformátor T2, 22kV – kobka číslo 3 (výmena odpájača 22 kV, typ NALF s poistkovou nadstavbou, ručné ovládanie, pomocný materiál, povrchová úprava Fe konštrukcií v kobke, dodávka a montáž),
3. meranie izolačných stavov hlavnej zberne 22 kV po inštalácii nových odpájačov v k. č. 5 a 3, vypracovanie protokolu o meraní,
4. dodávka 3x poistka 22 kV pre istenie transformátora 400 kVA, do kobky č. 3,
5. skreslenie skutkového stavu zapojenia 22 kV časti trafostanice – jednopólová schéma,
6. úprava miestnych a prevádzkových predpisov po inštalácii nových odpájačov 22kV,
7. schéma zapojenia NN ističov,

h) oprava hlavného NN ističa – prívod z transformátora T1 s nasledovnými špecifikáciami:

- demontáž nepotrebných zariadení v prívodnom poli rozvádzača HR,

- dodávka a osadenie konštrukcie na osadenie nového NN ističa,

- 3ks MTP 600/5, tr. presnosti 1,

- zobrazovacia jednotka (U, L, P, cos fí, ...) trojfázový analyzátor

(ako alternatívu je možné použiť 3 ks A-meter a V meter s prepínačom,

- istič vybavený vypínacou cievkou, a pomocným kontaktom,

zapnutie ističa ručné, vypnutie tlačidlom z dverí rozvádzača (vypínacie tlačidlo),

- signalizácia zapnutého a vypnutého stavu NN ističa vo dverách rozvádzača,

- istič vybavený spúšťou na nominálny prúd transformátora,

i) oprava hlavného NN ističa – prívod z transformátora T2 s nasledovnými špecifikáciami:

- demontáž nepotrebných zariadení v prívodnom poli rozvádzača HR

- dodávka a osadenie konštrukcie na osadenie nového NN ističa,

- 3ks MTP 600/5, tr. presnosti 1,

- zobrazovacia jednotka (U, L, P, cos fí, ...) trojfázový analyzátor

(ako alternatívu je možné použiť 3 ks A-meter a V meter s prepínačom,

- istič vybavený vypínacou cievkou, a pomocným kontaktom,

zapnutie ističa ručné, vypnutie tlačidlom z dverí rozvádzača (vypínacie tlačidlo),

- signalizácia zapnutého a vypnutého stavu NN ističa vo dverách rozvádzača

- istič vybavený spúšťou na nominálny prúd transformátora,

1. správa o prvej revízii – OPaOS po montáži nových zariadení,
2. zabezpečenie spätného vypnutia trafostanice v Západoslovenskej distribučnej a.s.

*(ďalej len predmet zmluvy - dielo)*

* 1. Miestom plnenia je objekt trafostanice 22/0,4 kV, ktorá sa nachádza v Bratislave, na adrese objednávateľa (viď bod 1.1).
  2. Podkladom na vypracovanie tejto zmluvy je objednávateľom odsúhlasená „Cenová ponuka“, ktorú vypracoval Zhotoviteľ a ktorá bola vysúťaženú vo výberovom konaní.

( číslo ponuky: 2015-CK-143M, dátum vyhotovenia: 27.07.2015, *ďalej len cenová ponuka)*

**2.5**. Táto cenová ponuka je neoddeliteľnou súčasťou tejto zmluvy.

***Článok III***

***ČAS PLNENIA***

* 1. Zmluvné strany sa dohodli na termíne plnenia predmetu zmluvy nasledovne:

1. presný termín odstávky elektrickej energie bude dohodnutý medzi zmluvnými stranami, pričom Zhotoviteľ oznámi záväzný termín skutočného začatia realizácie diela najneskoršie 21 dní pred nástupom na realizáciu diela, a to z dôvodu povinnosti objednávateľa oznámiť odstávku elektriny odberateľom spoločnosti KSP, s.r.o., resp. dohodou.
2. termín úplného skončenia diela je 30.09.2015.
   1. Termín zhotovenia predmetu zmluvy môžu ovplyvniť mimoriadne udalosti mimo areálu objednávateľa uvedené v článku X. tejto zmluvy.
   2. Ak Zhotoviteľ skončí predmet zmluvy pred dohodnutým termínom skončenia ( t.j. pred termínom 30.09.2015 ), zaväzuje sa objednávateľ predmet zmluvy prevziať aj v skoršom termíne.
   3. Zhotoviteľ vynaloží snahu o čo najrýchlejšie začatie a ukončenie prác, pričom termíny môžu ovplyvniť: dodávka materiálu a dielov a zabezpečenie odstávky elektrickej energie v Západoslovenskej distribučnej a.s.

***Článok IV***

***CENA***

* 1. Cena za zhotovenie predmetu zmluvy v rozsahu čl. II. tejto zmluvy je stanovená dohodou (ďalej len dohodnutá cena) zmluvných strán v zmysle § 3 Zákona o cenách NR SR č. 18/1996 Z. z., - podľa cenovej ponuky a je pre obe zmluvné strany záväzná, nemenná a najvyššia.
  2. Dohodnutá cena za predmet zmluvy je v zmysle cenovej ponuky vo výške :

**9.699,70- EUR bez DPH**

(celková suma slovom: deväťtisícšesťstodeväťdesiatdeväť EUR a sedemdesiat centov bez DPH)

**11.639,64- EUR s DPH**

(celková suma slovom: jedenásťtisícšesťstotridsaťdeväť EUR a šesťdesiatštyri centov s DPH)

* 1. Objednávateľ sa zaväzuje, že dokončený predmet zmluvy bez vád a nedorobkov prevezme a zaplatí za jeho zhotovenie dohodnutú cenu.
  2. Predmet zmluvy sa považuje za úplne skončený - s možnosťou drobných vád a nedorobkov nebrániacich bezpečné užívanie – až po podpísaní preberacieho protokolu. Tento vystaví zhotoviteľ.
  3. Zhotoviteľ odovzdá predmet zmluvy plne funkčný, bez vád, chýb a nedorobkov včítane kompletnej dokumentácie a dokladov požadovaných na bezpečnú prevádzku hotového predmetu zmluvy. V prípade že sa tak nestane, má objednávateľ právo prevzatie diela odmietnuť.

***Článok V***

***PLATOBNÉ PODMIENKY***

* 1. Cenu za zhotovenie diela uhradí objednávateľ na základe faktúry, ktorú Zhotoviteľ vystaví a doručí Objednávateľovi spolu so správou z vykonania odbornej prehliadky a odbornej skúšky (ďalej len „OPaOS“ ).
  2. Objednávateľ sa zaväzuje uhradiť kompletnú a úplnú faktúru až po riadnom odovzdaní a prevzatí diela so splatnosťou 14 dní od doručenia.
  3. Faktúra musí obsahovať všetky náležitosti požadované zákonom č. 222/2004 Z.z. a to najmä:
* označenie faktúry a jej číslo,
* názov a sídlo zhotoviteľa a objednávateľa, obchodný názov a adresa,
* predmet dodávky a deň jeho splnenia /čiastočného splnenia/,
* deň odoslania faktúry a lehotu jej splatnosti,
* značenie peňažného ústavu a číslo účtu, na ktorý sa má platiť,
* cena za jednotku množstva a ďalšie cenové náležitosti príp. odkaz na protokol o vykonaných prácach,
* celkovú fakturovanú čiastku a náležitosti pre účely dane z pridanej hodnoty,
* prílohy : správy OPaOS, jednopólovú schému VN časti, protokol o meraní izolačných stavov hlavnej zberne VN, úprava miestnych prevádzkových predpisov.

**5.4** Porušenie týchto povinností zhotoviteľom oprávňuje objednávateľa na vrátenie faktúry zhotoviteľovi na doplnenie. Počas tejto doby nie je objednávateľ v jej zaplatení v omeškaní.

***Článok VI***

#### ***ZÁRUČNÁ DOBA - ZODPOVEDNOSŤ ZA VADY***

* 1. Záručná doba na dodávku a montáž nových zariadení (podľa článku 2.1 body a), b), h), i) je dohodnutá na 24 mesiacov.
  2. Existujúce zariadenia, ktoré sú v trafostanici a neboli predmetom dodávky Zhotoviteľa, nie sú predmetom záruky. Objednávateľ berie na vedomie, že existujúce zariadenia inštalované v trafostanici sú zastaralé a opotrebované a môžu spôsobiť poškodenie aj novo inštalovaných zariadení podľa tejto zmluvy. Zhotoviteľ sa zaväzuje upozorniť objednávateľa, ktoré konkrétne zariadenia môžu spôsobiť škodu na zabudovaných zariadeniach. Ak tak neurobí, má sa za to, že také nie sú.
  3. Objednávateľ sa zaväzuje, že prípadnú reklamáciu chyby diela uplatní bezodkladne po jej zistení telefonicky a následne písomne do 5 dní do rúk oprávneného zástupcu Zhotoviteľa podľa čl. I tejto zmluvy ( Ing. Jozef Podolinčák MT 0905 616 341, Ing. Miroslav Podolinčák, MT 0905 845 625 ). Telefonické oznámenie sa rozumie za nahlásenie chyby diela.
  4. Zhotoviteľ sa zaväzuje začať s odstraňovaním prípadných chýb predmetu plnenia od uplatnenia oprávnenej reklamácie objednávateľa najneskôr do 24 hodín od ich nahlásenia objednávateľom alebo v lehote po dohode s objednávateľom, počas záručnej doby a chyby odstrániť v čo najkratšom technicky možnom čase. Pri chybách brániacich prevádzke alebo pri havárii sa Zhotoviteľ zaväzuje tieto odstrániť okamžite po ich nahlásení objednávateľom, najneskôr do 6 hodín po ich nahlásení objednávateľom.
  5. Záruka sa nevzťahuje na prípady, keď poškodenia, resp. zničenie predmetu plnenia alebo jeho časti zapríčinia vyššia moc, prepätie, iné elektrické zariadenia, pri zásahu inej osoby a chybná manipulácia.
  6. Prípadné reklamácie bude objednávateľ uplatňovať v stave, v akom chybu zistil, t.j. bez demontáže a akejkoľvek úpravy zariadení predmetu zmluvy, prípadne jej časti, alebo iných poškodených zariadení, ktoré súvisia s poškodením predmetu zmluvy, okrem prípadu možného vzniku ďalších škôd.
  7. Počas trvania záručnej doby objednávateľ povolí vstup Zhotoviteľovi v termínoch po vzájomnej dohode, aby mohol predmet zmluvy skontrolovať a vykonať prípadné skúšky, merania alebo záručnú údržbu.
  8. Zhotoviteľ ručí za to, že dielo bude funkčné a vykonané v rozsahu a kvalite podľa tejto zmluvy. Zhotovené dielo musí spĺňať vlastnosti stanovené právnymi a technickými predpismi a normami. Prípadné vady, chyby a nedorobky diela nahlási objednávateľ Zhotoviteľovi písomne bezodkladne po ich zistení.
  9. Dielo vykazuje vady, ak nemá vlastnosti určené právnymi predpismi, ustanoveniami štátnych a technických noriem, prípadne vlastnosti obvyklé.
  10. Objednávateľ je oprávnený požadovať od Zhotoviteľa v záručnej dobe bezplatné odstránenie vád alebo iný nárok z vád diela v termíne do 7 dní od odoslania oznámenia o zistení vád ( reklamácia ), ak sa nedohodne inak.
  11. V prípade zodpovednosti za vady diela platia príslušné ustanovenia Obchodného zákonníka.

***Článok VII***

***PODMIENKY VYKONANIA DIELA***

* 1. Objednávateľ umožní Zhotoviteľovi nerušený výkon prác na predmete zmluvy.
  2. Objednávateľ sa stáva vlastníkom zhotoveného diela zabudovaním jeho jednotlivých častí ako aj  celého diela.
  3. Prípadné drobné nedostatky, ktoré nebránia bezpečnému užívaniu a ani neohrozia plynulosť bezpečnej prevádzky budú zapísané do Preberacieho protokolu so stanovením termínu ich odstránenia.
  4. Objednávateľ a Zhotoviteľ diela sa dohodli, že všetky skúšky budú vykonané v súlade s príslušnými STN.
  5. Objednávateľ poskytne Zhotoviteľovi pracovníka, ktorý poskytne Zhotoviteľovi potrebnú súčinnosť pri realizácii diela (ak o to požiada Zhotoviteľ).
  6. Zhotoviteľ sa zaväzuje:

1. vykonať dielo v dohodnutom čase a požadovanej kvalite,
2. všetci pracovníci Zhotoviteľa sa budú riadiť okrem iného aj internými predpismi objednávateľa ako aj predpismi BOZP,
3. zrealizovať všetky úkony, práce, doklady a iné náležitosti, potrebné k vykonaniu predmetu zmluvy,
4. Zhotoviteľ vyhlasuje, že má oprávnenia vykonávať činnosť v rozsahu čl. II tejto zmluvy ako aj osoby, oprávnené na takéto činnosti. Ak objednávateľ o to požiada, je zhotoviteľ povinný umožniť nahliadnuť do príslušných oprávnení.
   1. Objednávateľ zabezpečí:
5. vstup pre pracovníkov Zhotoviteľa do objektu objednávateľa vrátane vjazdu dopravných prostriedkov Zhotoviteľa po dobu realizácie diela a následne pre realizáciu záručnej kontroly.,
6. poskytnutie informácií v súvislosti s realizáciou diela o ktoré ho požiada Zhotoviteľ, ak také informácie vie poskytnúť.
   1. Zhotoviteľ vykoná dielo na svoje náklady a vlastné nebezpečenstvo.

***Článok VIII***

***ZMLUVNÉ POKUTY***

* 1. Ak Zhotoviteľ neukončí dielo v lehote stanovenej v článku III tejto zmluvy ( t.j. v lehote záväzne nahlásenej Zhotoviteľom objednávateľovi ako termín a doba na realizáciu diela ), môže si objednávateľ vymáhať u Zhotoviteľa zaplatenie zmluvnej pokuty omeškania vo výške 0,05 % z ceny diela uvedenej v článku IV tejto zmluvy (bez DPH) za každý kalendárny deň omeškania, s výnimkou bodu 3.2., pričom Zhotoviteľ zodpovedá za všetku škodu, pokuty, penále resp. iné sankcie, vzniknuté z tohto titulu objednávateľovi resp. tretím osobám výlučne v prípade zavinenia Zhotoviteľom. Za všetky škody spôsobené Zhotoviteľom pri vykonaní diela v celej miere zodpovedá Zhotoviteľ a je povinný plniť ich náhradu voči objednávateľovi, prípadne tretej strane.
  2. Ak objednávateľ nedodrží termín splatnosti uvedený v bode 5.2., môže si Zhotoviteľ vymáhať u objednávateľa zaplatenie zmluvnej pokuty z omeškania vo výške 0,05 % z fakturovanej čiastky za každý deň omeškania.

***Článok IX***

***OSTATNÉ USTANOVENIA***

* 1. Objednávateľ a Zhotoviteľ sa zaväzujú, že obchodné a technické informácie, ktoré im boli zverené zmluvným partnerom, neposkytnú tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
  2. Zhotoviteľ bude pri plnení predmetu tejto zmluvy postupovať s odbornou spôsobilosťou. Zaväzuje sa dodržiavať všeobecné záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

***Článok X***

***VYŠŠIA MOC***

* 1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy a.t.ď.
  2. Ak splnenie prác sa stane nemožným do 6-tich mesiacov od vyskytnutia sa vyššej moci, strana, ktorá sa odvolala na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia, po objektívnom preukázaní vyššej moci, nastanú dňom doručenia oznámenia.

***Článok XI***

***ZÁVEREČNÉ USTANOVENIA***

* 1. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
  2. Ak táto zmluva neupravuje bližšie práva a povinnosti zmluvných strán, spravujú sa vzťahy medzi zmluvnými stranami ustanoveniami Obchodného zákonníka č. 513/1991 Zb., zákonov, vyhlášok a iných právnych predpisov, ktoré sú svojím obsahom úprave zmluvného vzťahu najbližšie.
  3. V prípade neplatnosti alebo neúčinnosti niektorého ustanovenia tejto Zmluvy nebudú dotknuté jej ostatné ustanovenia. Neúčinné, neplatné alebo ustanovenia, ktoré nie sú vykonateľné sa zmluvné strany zaväzujú nahradiť platným, účinným a vykonateľným ustanovením podľa zmyslu a účelu tejto Zmluvy.

**11.4.** Táto zmluva je vypracovaná v troch vyhotoveniach, z ktorých objednávateľ obdrží dve vyhotovenia a Zhotoviteľ jedno vyhotovenie.

**11.5.** Zmluvné strany sa dohodli, že v prípade sporu bude príslušný na jeho prerokovanie všeobecný súd objednávateľa.

V Bratislave, dňa 11.08.2015 V Bratislave, dňa: 11.08.2015

Objednávateľ: **KSP, s.r.o.** Zhotoviteľ: **ELEKTRO GLOBAL SLOVAKIA, s.r.o.**

................................................. ...............................................

Róbert Müller Bc. Ing. Miroslav Podolinčák

konateľ konateľ

.................................................

Branislav Šitina

konateľ

.................................................

Ing. Pavol Špaček

Konateľ

Prílohy: Cenová kalkulácia č. 2015-CK-143M